Mustajärvi (Loimaa)

Mustajärvi on Paimionjoen vesistöön kuuluva järvi Mellilässä Loimaalla. Järven korkeus merenpinnasta on 87,2 metriä, pinta-ala 1,53 hehtaaria ja rantaviivan pituus 0,49 kilometriä. Järven lasku-uomana on Paimionjoen suurimman sivujoen Tarvasjoen latvahaara Järvenoja ja se kuuluu Tarvasjoen yläosan valuma-alueeseen. Järvi sijaitsee Säkylänharjulta Mellilään ulottuvalla harjujaksolla ja sen ohi kulkee valtakunnallisesti merkittävän rakennetun kulttuuriympäristön muodostava historiallinen maantie Huovintie. Järven rannalla on Loimaan evankelisen kansanopiston omistama Mustajärven leirikeskus. Lähteet